KÚPNA ZMLUVA

uzatvorená v zmysle § 409 a násl. Zákona č.513/1991 Zb. v znení neskorších zákonov

 ( ďalej len „ Obchodného zákonníka“) medzi :

**Článok I.**

**Zmluvné strany:**

**Predávajúci:** Názov:

 Sídlo:

 IČO:

 DIČ:

 Bankové spojenie:

 IBAN:

 Štatutárny orgán:

**Kupujúci:** Názov: Školský internát

 Sídlo: Považská 7, 040 11 Košice

 IČO: 00606821

 DIČ: 2021739588

 Číslo účtu: SK92 8180 0000 0070 0021 2654

 Bankové spojenie: Štátna pokladnica Bratislava

 Štatutárny orgán: Ing. Dana Rošková

 Číslo telefónu: 055/7898078, 055/6433886

**Článok II .**

Predmet zmluvy a záväzky zmluvných strán

* 1. Predávajúci sa zaväzuje dodať v dohodnutom rozsahu a v lehotách určených touto zmluvou kupujúcemu dohodnutý tovar – Ovocie a zelenina (ďalej len tovar) z expedície tovaru predávajúceho do miesta prevzatia tovaru kupujúcim.
	2. Miestom prevzatia tovaru je: Školský internát, Považská 7, 040 11 Košice
	3. Vlastnícke právo k uvedenému tovaru nadobúda kupujúci dňom prevzatia tovaru.
	4. Nebezpečenstvo škody, zničenia, straty, alebo odcudzenia tovaru prechádza na kupujúceho okamihom jeho prevzatia od predávajúceho.
	5. Druh a množstvo predmetu kúpy sa týmto považuje za objednané na základe telefonických dohovorov, ktoré uskutoční kupujúci v závislosti na aktuálnej potrebe a to najneskôr do 13:00 hod dňa predchádzajúceho dátumu dodávky. Kupujúci v osobitných objednávkach určí druh, množstvo a termín dodania predmetu plnenia tejto zmluvy v špecifikácii podľa cenníka, (Príloha č.1 tejto zmluvy). Kupujúci sa zaväzuje odobrať od predávajúceho dohodnutý tovar a zaplatiť v čase splatnosti dohodnutú kúpnu cenu, v zmysle podmienok určených touto zmluvou.
	6. Kupujúci je povinný prevziať tovar na dohodnutom mieste prevzatia, v dohodnutom rozsahu a v lehotách dohodnutých v tejto zmluve, pričom prevzatie tovaru je kupujúci povinný za prítomnosti splnomocneného zástupcu predávajúceho (napr. vodič), potvrdiť na dodacom liste po predchádzajúcej kvalitatívnej a kvantitatívnej kontrole tovaru. Na dodacom liste kupujúci potvrdí tiež aj prevzatie obalov, ich druhov a počtov.
	7. Prepravné obaly sú evidenčným obalom nie fakturačným. Predávajúci bude sledovať dodávky a vrátenie prepravných obalov, pričom štvrťročne vykoná inventarizáciu ich stavu. Zistené rozdiely (chýbajúce množstvo) bude kupujúcemu vyfakturované v obstarávacej cene.
	8. Kupujúci má právo odmietnuť prevziať tovar, a to v prípade nevyhovujúcej hmotnosti a akosti tovaru, nespľňajúci požiadavky vyplývajúce z platných štátnych noriem, zdravotných, hygienických a iných všeobecne záväzných právnych predpisov.
	9. Dodaný tovar musí zodpovedať kvalite a značeniu v súlade s právnymi predpismi, platnými v Slovenskej republike a v súlade s Potravinovým kódexom, za čo zodpovedá predávajúci.

**Článok III.**

**Cena tovaru a platobné podmienky**

1. Cena plnenia sa stanovuje dohodou zmluvných strán na tovary uvedené v čl.II pričom cenník – ponukový list, uvedený v Prílohe č. 5 (v zmysle prieskumu trhu zo dňa .............................), ktorá tvorí neoddeliteľnú súčasť tejto zmluvy.

Celková hodnota zmluvy bez DPH: ....................................

Celková hodnota zmluvy s DPH: ....................................

1. Ceny uvedené v cenníku – Príloha č…….. sú záväzné po dobu trvania zmluvy.
2. Cenu tovaru je možno meniť na základe:
* zmien vyplývajúcich zo všeobecne záväzných právnych noriem, napr. zmien DPH, daňových odvodov
* ak Ministerstvo pôdohospodárstva a rozvoja vidieka SR na webovej stránke Pôdohospodárskej platobnej agentúry [www.apa.sk](http://www.apa.sk) v časti Agrárne trhové informácie Slovenska (ATIS) <https://www.apa.sk/index.php?navID=629> dva krát po sebe zverejní zvýšenie ceny danej potraviny.

Kupujúci bude porovnávať zvýšenie ceny predávajúceho na konkrétny druh potraviny s priemernou cenou potraviny, ktorá je zverejnená na <https://www.apa.sk/index.php?navID=629>.

Zmluvu možno zmeniť počas jej trvania bez verejného obstarávania v zmysle §18 ods. 3 zákona č. 343/2015 Z. z. o verejnom obstarávaní ak hodnota všetkých zmien z dôvodov uvedených v tomto odstavci je nižšia ako 10% hodnoty pôvodnej zmluvy. Zmena musí byť odsúhlasená oboma zmluvnými stranami formou písomného dodatku k zmluve s priložením aktuálnych cenníkov zohľadňujúcich uvedené zmeny.

1. Kupujúci sa zaväzuje na základe faktúry – daňového dokladu, v zmysle zákona č.289/1995 Z. z. v znení neskorších zákonov, zaplatiť v čase splatnosti úhrady za Tovar predávajúcemu kúpnu cenu.
2. Zmluvné strany sa dohodli na platbe predovšetkým formou bezhotovostných prevodov úhrad za dodaný tovar na základe **faktúry – daňového dokladu vystavenej predávajúcim v lehote splatnosti kúpnej ceny vrátane dane z pridanej hodnoty, a to do 14 dní odo dňa doručenia faktúry kupujúcemu.**
3. Predávajúci sa zaväzuje vystaviť a zaslať faktúru kupujúcemu najneskôr do 5. dní odo dňa uskutočnenia dodávky.

**Článok IV.**

**Zmluvné sankcie za porušenie ustanovení zmluvy a škody**

1. Zmluvné strany za porušenie ustanovení tejto zmluvy s možnosťou uplatnenia zmluvných sankcíí považujú:

a) nedodržanie 14 dňovej lehoty splatnosti faktúry – úhrady kúpnej ceny dodávok tovaru.

b) nedodanie objednaného tovaru predávajúcim v dohodnutom rozsahu a dohodnutom termíne, s výnimkou uplatnenia sankcií , uvedených v bode 4 čl. IV tejto zmluvy a s výnimkou prípadov objektívnej nemožnosti plnenia z titulu vyššej moci.

1. Zmluvné strany sa dohodli na možnosti uplatnenia úrokov z omeškania v prípade oneskorených úhrad za dodávky , alebo nedodanie objednaného tovaru ( porušenie v zmysle bodu 1 čl. 4 tejto zmluvy) vo výške 0,02 % za každý deň omeškania úhrady z dlžnej čiastky.
2. Zmluvné strany v prípade nesplnenia záväzkov vyplývajúcich z tejto zmluvy, znášajú zodpovednosť v plnom rozsahu vzniknutých strát, nákladov, ušlého zisku a iných škôd z dôvodu nesplnenia zmluvných povinností , vyplývajúcich z tejto zmluvy.Uplatnenie nárokov na úhradu škôd je oprávnená zmluvná strana povinná vykonať bezodkladne a to písomnou formou.
3. Predávajúci v prípade pohľadávok po lehote splatnosti voči kupujúcemu (porušenie ustanov. bodu 1 čl. 4 tejto zmluvy) má právo znížiť rozsah požadovaných dodávok tovarov resp. úplne pozastaviť dodávky tovarov pre kupujúceho , avšak maximálne do doby úplnej úhrady pohľadávok po lehote splatnosti.
4. V prípade finančných sankcií zo strany kontrolných orgánov Slovenskej republiky voči kupujúcemu z titulu nedodržania všeobecne záväzných právnych predpisov v oblasti kvality a značenia predmetu tejto zmluvy , má kupujúci právo uplatniť si voči predávajúcemu plnú výšku týchto sankcií , ako aj právo na náhradu škody.Toto právo si kupujúci uplatní najneskôr do dvoch mesiacov od vzniku sankcií a škody písomnou formou.

**Článok V.**

**Osobitné ustanovenia – reklamácie dodávky tovaru**

1. Zistené viditeľné kvalitatívne a kvantitatívne nedostatky (zjavné vady) musí kupujúci reklamovať ihneď pri preberaní za prítomnosti splnomocneného zástupcu predávajúceho (napr. vodiča) a to záznamom na dodacom liste s tým, že z dôvodu kvalitatívnych nedostatkov je kupujúci oprávnený tento tovar neprevziať, t.z. ani ho nezaplatiť.
2. Po prevzatí tovaru , iné ako zjavné vady (chyby) dodaného tovaru je povinný kupujúci u predávajúceho reklamovať písomne reklamačným listom bez zbytočného odkladu ihned po ich zistení a povinnosť predávajúceho je túto reklamáciu vybaviť bez zbytočného odkladu, najneskôr do 5 dní od obdržania reklamácie. Keď predávajúci oprávnenú reklamáciu bezdôvodne nevybaví k spokojnosti kupujúceho , ten nie je povinný za tento tovar zaplatiť a nenesie za to žiadne následky.
3. Pri zistení kvalitatívnej závady kupujúci musí uplatniť reklamáciu ihneď po jej zistení a to písomne s doložením vzorky reklamovaného tovaru. K uplatneniu reklamácie sa predávajúci zaväzuje vyjadriť písomne najneskôr do 5.dní odo dňa doručenia písomnej reklamácie.
4. Ak predávajúci oprávnenú reklamáciu bezdôvodne nevybaví k spokojnosti kupujúceho , ten nie je povinný za tento tovar zaplatiť a nenesie za to žiadne následky

**Článok VI.**

**Podstatné porušenie zmluvných podmienok a odstúpenie zmluvy**

1. Ak kupujúci neuhradí ani do 60 dní po lehote splatnosti v zmysle čl. III dohodnutú kúpnu cenu za dodávky tovaru, može predávajúci okamžite ukončiť zmluvný vzťah.
2. Od tejto zmluvy je možné odstúpiť pri podstatnom porušení zmluvných povinností v zmysle

 Príslušných ustanovení Obchodného zákonníka, za ktoré zmluvné strany považujú :

1. opakované bezdôvodné nedodržanie dohodnutých dodacích podmienok a rozsahu

dodávok.

1. opakovane sa vyskytujúce kvalitatívne a kvantitatívne nedostatky (vady – chyby)

dodaného tovaru a opakované nedodržanie lehôt vybavenia reklamácií.

1. nedodržanie dohody o cene a platobných podmienkach.

**Článok VII .**

**Záverečné ustanovenia**

1. Zmluva sa uzatvára na dobu určitú od 01.02.2021 do 31.01.2022
2. Táto zmluva môže byť zmenená , alebo doplnená výhradne len po dohode zmluvných strán a to písomnou formou, prostredníctvom dodatkov číslovaných v jednom číselnom rade.
3. Túto zmluvu , počas jej trvania je možné ukončiť aj :
	1. vzájomnou písomnou dohodou zmluvných strán
	2. písomnou výpoveďou ktorejkoľvek zo zmluvných strán, aj bez uvedenia dôvodu s tým že výpovedná doba je dva mesiace a začína plynúť prvého dňa nasledujúceho mesiaca, po doručení výpovede druhej zmluvnej strane.
4. Pomery neupravené touto zmluvou sa riadia príslušnými ustanoveniami Obchodného Zákonníka a ďalšími platnými právnymi, platnými v Slovenskej republike.
5. Zmluvné strany sa zaväzujú , že prípadné spory budú riešiť vzájomnou dohodou a až v prípade neuspenia takejto dohody požiada strana poškodenou (oprávnenou) , o rozhodnutie príslušný súd.
6. Zmluva je vyhotovená v dvoch rovnopisoch s určením po jednom pre každú zmluvnú stranu.
7. Zmluvné strany prehlasujú, že zmluvu uzavreli na základe svojej slobodnej a pravej vôle, nie v tiesni ani za ináč nevýhodných podmienok , že si ju prečítali , jej obsahu porozumeli a na znak súhlasu ju vlastnoručne podpisujú.
8. Táto zmluva nadobúda platnosť podpisom obidvoch zmluvných strán a účinnosť zmluvy je následujúci deň po zverejnení.
9. Táto zmluva je podľa § 5a zákona č.211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou.

 V …..................... dňa …………………. V ………………. dňa ……………….

 Predávajúci: Kupujúci:

…………………………………………. …………………………………………

 Ing.Dana Rošková - riaditeľka ŠI